Paġna DAN IL-FTEHIM qed isir l-Uffiċċju Ewropew tal-Pulizija (Europol), bis-sede tiegħu f'Eisenhowerlaan 73, 2517 KK L-Aja, In-Netherlands, rappreżentat mid-Direttur tiegħu, is-Sur Rob Wainwright il-Bank Ċentrali Ewropew (BĊE), bis-sede tiegħu f'Kaiserstraße 29, 60311 Frankfurt am Main, il-Ġermanja, rappreżentat mill-President tiegħu, is-Sur Mario Draghi (minn hawn 'il quddiem magħrufa wkoll, jekk flimkien, bħala "il-Partijiet" u kull wieħed minnhom, jekk individwalment, bħala "il-Parti"). Din il-kooperazzjoni hija parti mid-determinazzjoni konġunta tal-Partijiet biex ikunu miġġielda t-theddidiet kollha li ġejjin mill-iffalsifikar tal-euro u biex jiżvolġu rwol ċentrali f'din il-ġlieda; u f'dan il-kuntest huma jikkooperaw bejniethom, fil-kompetenzi rispettivi tagħhom, mal-banek ċentrali nazzjonali (BĊNi) tas-Sistema Ewropea ta' Banek Ċentrali (SEBĊ), mal-Unitajiet Nazzjonali tal-Europol, maċ-Ċentri Nazzjonali tal-Analiżi, maċ-Ċentri Nazzjonali tal-Analiżi tal-Muniti, maċ-Ċentru Tekniku u Xjentifiku Ewropew, mal-Kummissjoni Ewropea u ma' awtoritajiet nazzjonali u Ewropej oħra, kif ukoll ma' organizzazzjonijiet internazzjonali. Skont l-Artikolu 22 tad-Deċiżjoni 2009/371/ĠAI, l-Europol jista' jistabbilixxi u jżomm relazzjonijiet kooperattivi mal-istituzzjonijiet, il-korpi, l-uffiċċji u l-aġenziji stabbiliti permezz jew abbażi tat-Trattat dwar l-Unjoni Ewropea u mit-Trattati li jistabbilixxu l-Komunitajiet Ewropej. Billi l-Ftehim tat-13 ta' Diċembru 2001 ma jinkludix kooperazzjoni fil-ġlieda kontra reati fir-rigward tas-sistemi ta' pagamenti u mezzi ta' ħlas mhux fi flus, il-Partijiet jixtiequ jestendu iżjed il-kooperazzjoni tagħhom sabiex: (a) jiġġieldu l-frodi fis-sistemi ta' pagamenti b'mod ġenerali; u (b) jevitaw l-iffalsifikar ta' mezzi tal-ħlas mhux fi flus fil-kompetenza u l-mandat rispettivi tal-Partijiet. Barra minn hekk, il-Partijiet jixtiequ jiżviluppaw iżjed il-kooperazzjoni tagħhom fil-qasam tal-ġlieda kontra l-iffalsifikar tal-euro. Il-Bord ta' Tmexxija tal-Europol qabel dwar il-kontenut ta' dan il-Ftehim rivedut fit-2 ta' Ottubru 2014. Il-Kunsill Governattiv tal-BĊE qabel dwar il-kontenut ta' dan il-Ftehim rivedut fit-30 ta' Mejju 2014 u f'dik id-data huwa awtorizza lill-President tal-BĊE biex jiffirmah f'isem il-BĊE, Il-Partijiet ftiehmu kif ġej: L-għan ta' dan il-Ftehim huwa li jistabbilixxi qafas għal kooperazzjoni effettiva bejn il-Partijiet, fil-kompetenzi rispettivi tagħhom u soġġett għar-regoli u r-regolamenti rispettivi tagħhom. Din il-kooperazzjoni għandha tkopri: miżuri biex ikun evitati, identifikati u miġġielda it-theddidiet li jkun ġejjin mill-attivitajiet illegali relatati mal-karti tal-flus u muniti tal-euro, mezzi tal-ħlas mhux fi flus u s-sigurtà tal-pagamenti; għajnuna pprovduta f'dawn l-oqsma miż-żewġ Partijiet lill-awtoritajiet nazzjonali, Ewropej u internazzjonali. Il-Partijiet, filwaqt li jaġixxu skont il-kompetenzi rispettivi tagħhom, għandhom jikkonsultaw lil xulxin regolarment dwar il-politika li għandha tintuża u titħaddem fuq materji ta' interess komuni kif muri fl-Artikolu 1 biex dawn jilħqu l-għanijiet tagħhom, jikkoordinaw l-attivitajiet tagħhom u jkunu evitat xogħol doppju. Il-President tal-BĊE u d-Direttur tal-Europol, jew il-persuni maħtura minnhom, għandhom jiltaqgħu minn tal-anqas darba fis-sena biex jirrevedu l-implimentazzjoni ta' dan il-Ftehim. L-iskambju ta' tagħrif bejn il-Partijiet għandu jsir għall-finijiet ta' u f'konformità mad-dispożizzjonijiet ta' dan il-Ftehim, u m'għandux jinkludi dejta relatata ma' individwu identifikat jew individwi identifikabbli. Il-Partijiet jistgħu jaqblu dwar skambju ta' persunal fuq bażi ta' sekondament. Id-dettalji għandhom jiġu stipulati f'memorandum ta' qbil separat. Għall-finijiet tal-implimentazzjoni ta' dan il-Ftehim: il-persuni ta' kuntatt tal-BĊE għandhom ikunu d-Direttur tad-Direttorat tal-Karti tal-Flus tal-BĊE (fir-rigward tal-kooperazzjoni fil-qasam tal-ġlieda kontra l-iffalsifikar tal-karti tal-flus u muniti tal-euro), u d-Direttur Ġenerali tad-Direttorat għall-Infrastruttura Ġenerali tas-Suq u l-Pagamenti tal-BĊE (fir-rigward tal-kooperazzjoni fil-qasam tal-ġlieda kontra l-frodi fis-sistemi ta' pagamenti u l-iffalsifikar tal-mezzi tal-ħlas mhux fi flus); il-persuna ta' kuntatt tal-Europol għandha tkun id-Deputat Direttur tal-Operazzjonijiet. Jista' jkun hemm qbil dwar it-tibdil fil-persuni ta' kuntatt skont dan il-paragrafu permezz ta' skambju ta' ittri bejn id-Direttur tal-Europol u l-President tal-BĊE f'data iżjed 'il quddiem. Għall-finijiet tal-Artikolu 5(1), l-Europol għandu jaħtar persuni ta' kuntatt addizzjonali u jinnotifika lill-persuni ta' kuntatt tal-BĊE bil-miktub bl-ismijiet tagħhom kif ukoll bi kwalunkwe tibdil dwarhom. Il-Partijiet għandhom jipprovdu lil xulxin, malajr kemm jista' jkun u regolarment, tagħrif dwar l-iffalsifikar tal-euro u dwar dak ta' muniti oħra. Dan t-tagħrif għandu jkun jinkludi, fil-każ ta' tagħrif li għandu jkun ipprovdut mill-Europol lill-BĊE, tagħrif li jkun ġej mill-awtoritajiet nazzjonali, Ewropej u internazzjonali tal-infurzar tal-liġi, u fil-każ ta' tagħrif li għandu jingħata mill-BĊE lill-Europol, tagħrif miksub mill-awtoritajiet nazzjonali, Ewropej u internazzjonali. Il-Partijiet għandhom jikkoordinaw il-politika tagħhom, l-attivitajiet ta' taħriġ, il-kampanji ta' informazzjoni pubblika, kif ukoll il-pubblikazzjonijiet li jaqgħu fil-kamp ta' applikazzjoni ta' dan il-Ftehim. Dawn għandhom jinformaw lil xulxin fuq id-dikjarazzjonijiet pubbliċi tagħhom, kif ukoll fuq il-politika ta' komunikazzjoni esterna b'rabta mal-iffalsifikar tal-euro, bl-eċċezzjoni ta' tagħrif operazzjonali. L-Europol għandu jgħin lill-BĊE f'kull relazzjoni li dan ikollu mal-organizzazzjonijiet nazzjonali, Ewropej u internazzjonali tal-infurzar tal-liġi f'materji marbuta mal-iffalsifikar tal-euro. Il-Partijiet għandhom jiżguraw il-koordinazzjoni tal-messaġġi li jkunu ġejjin mis-sistema ta' twissija bikrija. Il-BĊE għandu jipprovdi aċċess onlajn, li jkun jinqara biss, għall-bażi tad-dejta tal-SMF lill-uffiċjali tal-Europol li jinħatru bħala l-persuni ta' kuntatt għal dan l-għan taħt l-Artikolu 3(2). Dan l-aċċess m'għandux iħalli lil dawn l-uffiċjali tal-Europol idaħħlu dejta direttament fil-bażi tad-dejta tal-SMF. Il-modalitajiet tal-aċċess, inklużi l-arranġamenti meħtieġa marbuta ma' din is-sistema, għandhom ikunu speċifikati permezz ta' skambju ta' ittri bejn il-President tal-BĊE u d-Direttur tal-Europol. Barra minn hekk, l-Europol għandu jkun mgħarraf mill-ewwel mill-BĊE dwar il-ħolqien ta' kull klassi komuni ġdida ta' falsifikazzjoni fl-SMF, kif ukoll dwar is-sejba ta' kwantità kbira ta' karti tal-flus euro li jkunu foloz. Il-BĊE għandu jipprovdi lill-Europol b'kampjun ta' karti tal-flus euro ġenwini u deskrizzjonijiet tekniċi relatati kif ukoll tal-inqas b'kampjun wieħed ta' kull karta tal-flus euro li tkun falza li tkun ingħatat klassi ġdida u li tkun indikattiva fl-SMF. Din id-dispożizzjoni għandha tiġi implimentata b'mod li ma jipprevjenix karti tal-flus euro li huma suspettati li huma foloz milli jintużaw jew jinżammu bħala evidenza fi proċeduri kriminali. B'rabta mal-iffalsifikar tal-euro, il-Partijiet għandhom jikkomunikaw bejniethom it-talbiet kollha għall-provvediment ta' kompetenza teknika jew ta' prova fil-proċeduri ġudizzjarji kif ukoll jistabbilixxu l-proċeduri xierqa għall-koordinazzjoni tat-tweġibiet rispettivi tagħhom għal kull talba li tkun saret. Il-Partijiet għandhom jaħdmu flimkien biex jistabbilixxu linja ċara ta' komunikazzjoni għat-talbiet li jkunu saru dwar għajnuna fl-infurzar tal-liġi permezz tal-Europol. Il-BĊE għandu jiżgura li r-riżultati ta' kull analiżi teknika jkunu disponibbli direttament għall-Europol. L-Europol għandu jiżgura li l-analiżi tekniċi tal-flus foloz imwettqa mill-Europol jew minn partijiet terzi f'isem l-Europol ikunu disponibbli għall-BĊE. Il-BĊE jista' jgħaddi t-tagħrif rilevanti li jingħata mill-Europol lill-membri l-oħra tas-SEBĊ fuq il-bażi tal-"ħtieġa li jkunu jafu", sakemm l-Europol ma jiddikjarax b'mod espress li t-tagħrif m'għandux jingħata. Il-BĊE jista' jgħaddi t-tagħrif rilevanti mill-membri l-oħra tas-SEBĊ lill-Europol, soġġett għall-qbil tal-BĊN rilevanti. Kull Parti għandha tiżgura li t-tagħrif li tirċievi fuq il-bażi ta' dan il-Ftehim mill-Parti l-oħra jkun soġġett għall-kunfidenzjalità u l-istandards ta' sigurtà tal-ipproċessar tat-tagħrif, u għandu jingħata livell ta' protezzjoni li jkun minn tal-anqas ekwivalenti għal-livell ta' protezzjoni offrut bil-miżuri applikati għal dak it-tagħrif mill-Parti l-oħra. Il-Partijiet għandhom jistabbilixxu l-ekwivalenza bejn il-kunfidenzjalità rispettiva tagħhom u l-istandards ta' sigurtà li jintużaw permezz ta' skambju ta' ittri. Il-Parti li tipprovdi t-tagħrif għandha tkun responsabbli għall-għażla tal-livell xieraq ta' kunfidenzjalità fuq it-tagħrif li jingħata u għandha tiżgura li dan il-livell jintwera b'mod ċar. F'konformità mal-prinċipju tal-proporzjonalità, il-livelli ta' kunfidenzjalità għandhom jiġu attribwiti minn kull Parti għall-iktar livell baxx possibbli waqt li jiġu emendati kif xieraq meta jkun possibbli. Fi kwalunkwe mument iż-żewġ Partijiet jistgħu jagħmlu talba biex issir emenda dwar il-livell ta' kunfidenzjalità magħżul għat-tagħrif li jingħata, inkluż it-tneħħija possibbli tal-livell ta' kunfidenzjalità kollu kemm hu. Il-Parti li qed tirċievi għandha tkun obbligata temenda l-livell ta' kunfidenzjalità kif suppost. Kull Parti tista', minħabba raġunijiet ta' kunfidenzjalità, tispeċifika r-restrizzjonijiet fuq l-użu tad-dejta li tingħata lill-Parti l-oħra. Il-Parti li qed tirċievi għandha tħares dawn ir-restrizzjonijiet. Kull Parti għandha tipproċessa d-dejta personali li tkun irċeviet b'rabta mal-implimentazzjoni amministrattiva ta' dan il-Ftehim skont ir-regoli dwar il-protezzjoni tad-dejta applikabbli għaliha. Kull Parti għandha tuża din id-dejta personali biss għall-finijiet tal-ġestjoni tal-Ftehim. Jekk bħala riżultat ta' pproċessar ħażin jew mhux awtorizzat taħt dan il-Ftehim xi waħda mill-Partijiet tikkawża xi ħsara jew danni lill-Parti l-oħra, dik il-Parti għandha tkun responsabbli għal dik il-ħsara. Il-mod li bih jiġu ddeterminati l-ħsara u l-kumpens li għandu jingħata bejn il-Partijiet taħt dan l-Artikolu għandu jiġi stabbilit f'konformità mal-proċedura stabbilita fl-Artikolu 11. It-tilwim kollu li jista' jkun hemm b'rabta mal-interpretazzjoni jew l-applikazzjoni ta' dan il-Ftehim għandhom jissolvew permezz ta' konsultazzjonijiet u negozjati bejn ir-rappreżentanti tal-Partijiet. F'każ li kwalunkwe Parti tonqos b'mod sinifikanti milli tikkonforma mad-dispożizzjonijiet ta' dan il-Ftehim, jew jekk il-Parti tkun tal-opinjoni li nuqqas bħal dan jista' jseħħ fil-futur qrib, kull Parti tista' tissospendi b'mod temporanju l-applikazzjoni ta' dan il-Ftehim, sakemm jiġi applikat il-paragrafu 1 t'hawn fuq. L-obbligi inerenti fuq il-Partijiet taħt dan il-Ftehim għandhom madankollu jibqgħu fis-seħħ. Il-Partijiet għandhom ikunu responsabbli għall-ispejjeż tagħhom stess li jirriżultaw mill-implimentazzjoni ta' dan il-Ftehim, sakemm mhux stipulat mod ieħor. Dan il-Ftehim jista' jiġi emendat b'kunsens reċiproku bejn il-Partijiet. Kull Parti tista' ttemm dan il-Ftehim b'avviż minn qabel bil-miktub fi żmien 12-il xahar. Fil-każ ta' terminazzjoni, il-Partijiet għandhom jilħqu ftehim dwar l-użu u l-ħażna kontinwi tat-tagħrif li jkun diġà ġie kkomunikat bejniethom. Jekk ma jintlaħaq l-ebda ftehim, kull Parti għandu jkollha d-dritt li titlob li t-tagħrif li tkun ikkomunikat jinqered jew jintbagħat lura lill-Parti tat-trażmissjoni. Il-Ftehim tat-13 ta' Diċembru 2001 huwa b'dan imħassar u kwalunkwe referenza għalih għandha titqies bħala referenza għal dan il-Ftehim. Dan il-Ftehim għandu jidħol fis-seħħ fil-jum ta' wara dak li fih dan ikun ġie ffirmat. Magħmul b'mod duplikat fil-lingwa Ingliża. Magħmul fl-Aja, is-7 ta' Novembru 2014. Magħmul fi Frankfurt am Main, it-2 ta' Diċembru 2014. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7480. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7507. Il-EUR-Lex hu l-aċċess fuq l-Internet għal-liġi Ewropea. Ġew miżjuda iktar dettalji fid-deskrizzjoni organolettika abbażi tal-ispezzjonijiet li twettqu wara li d-denominazzjoni ġiet rikonoxxuta. Dan sar biex il-prodott jiġi identifikat aħjar. "L-għadma hija ta' daqs li jvajra minn kbir għal kbir ħafna, ta' forma ovali, usa" fil-bażi u b'ponta ppronunzjata. Il-laħma hija lixxa, niedja u tfuħ. Tinqala malajr minn mal-għadma. L-aromi huma tal-frott biż-żebbuġ misjur, ċikkulata, vanilja, ħaxix u/jew frott irqiq aħmar. Dawn l-aromi jiżviluppaw b'mod differenti skont il-metodu ta' tħejjija.' Id-daqs tal-għadma taż-żebbuġa issa huwa deskritt bħala "li jvarja minn kbir għal kbir ħafna", minflok "pjuttost kbir". Dan għaliex illum hemm fehim aħjar tal-varjetajiet taż-żebbuġ u l-karatteristiċi tagħhom. Addizzjonalment, sabiex il-prodott jiġi karatterizzat, ġew introdotti gradi differenti speċifiċi għad-denominazzjoni: ippreżentati f'lottijiet uniformi skont il-grad, li jfisser li għandhom massimu ta' żewġ gradi konsekuttivi: it-tieni klassi, jew il-klassi 2, b'dijametru li jvarja minn 14 għal 16-il mm; l-ewwel klassi, jew il-klassi 1, b'dijametru li jvarja minn 16 għal 18-il mm; u klassi oħra, ta' 18-il mm u iktar. Il-gradazzjoni taż-żebbuġ skont id-dijametru hija iktar preċiża mid-definizzjoni tal-gradazzjoni skont l-għadd ta' frott għal kull ettogramma, kif normalment jiġri fiż-żebbuġ. Barra minn hekk, il-gradi differenti deskritti hawn ilhom jintużaw għal ħafna snin fir-reġjun ta' Nyons. Huma tradizzjonali u magħrufa mal-konsumaturi lokali. Żieda oħra mad-deskrizzjoni hija li ż-żebbuġ jista' jiġi ppreżentat bil-pendunklu tiegħu jew mingħajru, prattika rikonoxxuta lokalment. Fir-rigward tal-kulur taż-żebbuġ, hemm speċifikat li dan jista' jvarja mil-"libsa ta' patri", jiġifieri kannella kemxejn skur, għal iswed. Fil-fatt, il-metodu tat-tħejjija jew tal-preżentazzjoni taż-żebbuġ jikkawża varjazzjonijiet ostili fil-kulur. Dan mhux ħsara, u lanqas ma juri li hemm problema fit-tħejjija jew il-maturazzjoni. Id-digriet oriġinali li jirrikonoxxi l-AOC kien jippermetti tliet tipi ta' tħejjija, li kienu jintużaw tradizzjonalment għad-DPO "Olives noires de Nyons". Dawn qed jerġgħu jiġu kkonfermati għaliex huma l-uniċi metodi ta' tħejjija disponibbli fis-suq għall-konsumaturi. Barra minn hekk, jeffettwaw l-apparenza taż-żebbuġ. Il-metodi huma: naturali, fis-salmura u mnixxfin fil-melħ. F'din it-taqsima, l-arranġamenti għad-determinazzjoni tal-ħbula tal-art inġiebu konformi mal-proċeduri nazzjonali l-ġodda. Minħabba l-iżviluppi fil-leġiżlazzjoni u r-regolamenti nazzjonali, it-test taħt l-intestatura "Evidenza li l-prodott joriġina minn żona ġeografika identifikata" ġie kkonsolidat biex jiġbor flimkien, b'mod partikolari, id-dispożizzjonijiet dwar ir-rekwiżiti ta' dikjarazzjoni u ż-żamma tar-reġistri għall-intraċċar tal-prodott u l-monitoraġġ tal-kundizzjonijiet tal-produzzjoni. Ġew inklużi d-dispożizzjonijiet dwar l-awtorizzazzjoni tal-operaturi mill-korp tal-ispezzjoni. Dan jippermetti r-rikonoxximent tal-abbiltà tagħhom biex jissodisfaw ir-rekwiżiti tal-Ispeċifikazzjoni għad-denominazzjoni li jixtiequ jużaw. Din it-taqsima ġiet issupplimentata wkoll b'informazzjoni dwar reġistri u dokumenti ta' dikjarazzjoni, li jgħinu t-traċċabbiltà tiġi ggarantita u l-iżgurar li tiġi vverifikata l-konformità tal-prodotti mar-rekwiżiti tal-Ispeċifikazzjoni. Ġiet inkluża dispożizzjoni dwar l-eta' meħtieġa tas-siġar li jipproduċu ż-żebbuġ bid-denominazzjoni protetta tal-oriġini fil-mument tal-ewwel ħsad. Din ġiet iffissata għal ħames snin biex tiffaċilita l-monitoraġġ tal-produzzjoni. Il-ħsad tas-siġar jista' jintuża għall-produzzjoni ħames snin wara li jitħawlu. Il-pjantaġġuni jiġu spezzjonati u jitqies l-frott tagħhom meta jiġi kkalkulat ir-rendiment massimu awtorizzat. Il-perċentwal massimu tal-varjetajiet tal-pollinaturi awtorizzati fil-pjantaġġuni huwa 5 %, iżda dan huwa diffiċli biex jiġi applikat għal imsaġar żgħar ħafna li għandhom inqas minn 20 siġra. Sabiex dawn il-pjantaġġuni jitqiesu, hija permessal-eżistenza ta' siġra li tappartjeni għal varjetà ta' pollinatur. Hemm stipulat li l-ħsad minn siġar taż-żebbuġ bħal dawn ma jistax jikkwalifika għad-denominazzjoni. Ġiet miżjuda dispożizzjoni dwar id-daqs u l-manteniment tal-pjantaġġuni sabiex ikun żgurat li l-imsaġar taż-żebbuġ tar-reġjun ta' Nyons huma miżmuma sew. Dawn id-dispożizzjonijiet ma jippermettux pjantaġġuni mhux miżmuma billi jimponu obbligu li kull sena jitwettaq manteniment, il-pjanti jiġu mmaniġġjati u s-siġar jinġabru mill-inqas darba kull sentejn. Billi jitneħħa t-trab taż-żabra jiġu limitati wkoll ir-riskji għas-saħħa. Irrigazzjoni: L-irrigazzjoni tas-siġar taż-żebbuġ tgħin tiggarantixxi rendiment regolari mingħajr ma xxekkel il-kwalità taż-żebbuġ. L-irrigazzjoni tard għandha tiġi evitata sabiex il-frott ikun jista' jimmatura f'kundizzjonijiet tajbin. Hija permessal-irrigazzjoni tas-siġar taż-żebbuġ, b'dati finali tal-irrigazzjoni differenti skont it-teknika tal-irrigazzjoni użata: sal-31 ta' Awwissu għall-irrigazzjoni tat-tisqija bil-friefet, u sat-30 ta' Settembru għal tisqija bil-qatra u bil-ġett mikro. Rendiment: Id-digriet inizjali tal-10 ta' Jannar 1994 dwar ir-rikonoxximent tad-denominazzjoni tal-oriġini reġistrata ppreveda għal restrizzjoni tar-rendimenti tal-pjantaġġuni sa 6 tunnellati għal kull ettaru, bil-possibbiltà li din tiżdied għal 8 tunnellati għal kull ettaru fi snin eċċezzjonali. Madankollu, mir-rikonoxximent tad-denominazzjoni tal-oriġini 'l hawn, il-kabbara taż-żebbuġ raw ir-rendimenti tagħhom jiżdiedu. Dan għaliex, hekk kif żdied is-suċċess tad-denominazzjoni tal-oriġini, l-imsaġar taż-żebbuġ qed jiġu indukrati iktar spiss u s-segwitu tekniku tjieb. Ħafna imsaġar ġew restorati. In-nuqqas ta' friża sinifikanti mill-1985 wassal ukoll għal siġar ikbar li jagħtu rendimenti ikbar. Il-medja tar-rendiment massimu tal-impriża agrikola għalhekk żdiedet għal 10 tunnellati ta' żebbuġ għal kull ettaru, li tikkorrispondi aħjar għad-daqsijiet massimi tal-għelejjel f'din iż-żona. Meta jiġi kkalkulat ir-rendiment, jitqies iż-żebbuġ kollu prodott, irrispettivament mill-użu intenzjonat tiegħu. Ħsad/Data tal-ħsad: Id-digriet inizjali tal-10 ta' Jannar 1994 dwar ir-rikonoxximent tad-denominazzjoni tal-oriġini reġistrata ppreveda li d-data tal-bidu tal-ħsad tiġi ffissata kull sena. L-applikazzjoni tal-emenda tiċċara li din id-data tiġi ffissata mill-awtoritajiet kompetenti wara li l-grupp tal-produtturi jkun wettaq spezzjoni tal-maturazzjoni sabiex jiżgura li komplessivament l-għejjel taż-żebbuġ immaturaw biżżejjed biex jiġi awtorizzat il-ħsad. Stat ta' maturazzjoni: Ġie speċifikat il-livell tal-maturazzjoni taż-żebbuġ fil-mument tal-ħsad. Id-definizzjoni inizjali tal-"ħsad meta jkun immatura sew" ġiet espressa b'mod iktar preċiż bħala minimu ta' żebbuġ 70 % iswed, jew kważi iswed, u minimu ta' 50 % żebbuġ iswed b'40 % żebbuġ imkemmex. F'termini tal-metodi tal-ħsad, dawn ġew definiti b'mod speċifiku sabiex iqisu l-iżvilupp tat-tekniki. Minbarra l-ġbir tal-frott bl-idejn direttament mis-siġar, huma awtorizzati l-għodod li jxenglu l-friegħi jew is-siġar. Dan ma jinkludix l-użu ta' moxtijiet li jivvibraw jew jossillaw, li huma pprojbiti. Il-frott bil-ħsara fih ma għandux jintuża. Huwa pprojbit li jinħasad żebbuġ li jkun waqa' mal-art, għax dan jeffettwa ħażin l-apparenza u t-togħma tal-prodott finali. L-applikazzjoni emendata tispeċifika wkoll it-tekniki li għandhom jiġu applikati fejn jintużaw ix-xbieki, sabiex tiġi ppreservata l-kwalità taż-żebbuġ. Metodu tal-ħżin: Il-kabbara taż-żebbuġ xtaqu jispeċifikaw li, wara l-ħsad, iż-żebbuġ irid jiġi ttrasportat f'kaxxi mhux itqal minn 20 kg. Dan biex ikun żgurat li dawn iżommu l-karatteristiċi tagħhom sakemm qed jiġu ppreservati. Fir-rigward tal-perjodi bejn il-ħsad u l-ipproċessar taż-żebbuġ, id-digriet inizjali tal-10 ta' Jannar 1994 li jikkonċerna r-rikonoxximent tad-denominazzjoni tal-oriġini reġistrata, stabbilixxa l-perjodi ta' żmien bejn il-ħsad u t-twassil, u bejn il-ħsad u t-trattament. L-emenda tipproponi t-tnaqqis taż-żmien tal-konsenja għal massimu ta' tliet snin, filwaqt li ż-żmien tal-ipproċessar jiġi estiż għal massimu ta' erbat ijiem. Dan l-arranġament jippermetti organizzazzjoni aħjar tal-istaġun tal-ħsad/ipproċessar. Il-perjodu massimu ta' sitt ijiem bejn il-ħsad u l-ipproċessar, stabbilit fid-digriet tal-1994, jibqa l-istess. Proporzjoni ta' 10 % għal kull lott ġiet ffissata għal żebbuġ imdewwed, imħassar u/jew imtebba' meta jasal fl-unità tal-ipproċessar. Dan abbażi tal-fehim li ż-żebbuġ jintgħażel qabel jew wara t-trattament sabiex dan il-livell jonqos għal massimu ta' 2 % tal-lottijiet lesti. Ġew speċifikati t-tliet metodi tal-preservazzjoni li huma permessi: naturali, fis-salmura u mnixxfin fil-melħ. Ma għandu jkun hemm ebda prodott kimiku jew preservattiv. Il-konċentrazzjoni tas-salmura li għandha tintuża ġiet iffissata b'mod speċifiku: 10 % klorur tas-sodju, ± 2 %. Tradizzjonalment, kien jintuża l-weraq tar-rand fil-metodi tas-salmura u t-tnixxif bil-melħ. Il-weraq kien jitneħħa meta ż-żebbuġ jiġi offrut għall-bejgħ. Din il-prattika ġiet adottata formalment. Il-prattika kienet oriġinarjament koperta minn deċiżjoni legali fl-1968 li ddefinixxiet id-denominazzjoni tal-oriġini legali "Olives noires de Nyons". Sabiex jiġu ppreżentati lottijiet ta' kwalità għolja għall-bejgħ, hemm speċifikat li dawn iridu jkunu minimu ta' 60 % ta' żebbuġ imkemmex, esklussivament fil-kuluri li jvarjaw minn "kannella kulur l-libsa tal-patrijiet" għall-iswed; sa mhux iktar minn 10 % taż-żebbuġ jista' jkollu marki fuq il-qoxra jew il-laħma, li massimu ta' 2 % minnhom jistgħu jkunu mdewda, imħassra jew imtebba'. Il-kontenut tat-tikkettar li jirrelata speċifikament mad-denominazzjoni nġab konformi mar-Regolament (UE) Nru 1151/2012: jintuża s-simbolu tad-DPO tal-Unjoni Ewropea. Barra minn hekk, il-kliem "appellation d'origine protégée" (denominazzjoni protetta tal-oriġini) ukoll jiffurmaw parti mir-rekwiżiti speċifiċi tat-tikkettar għall-prodotti bid-denominazzjoni. Fid-dawl tal-bidliet fil-leġiżlazzjoni u r-regoli nazzjonali, l-intestatura tar-"Rekwiżiti nazzjonali" fiha tabella li tindika l-oġġetti prinċipali li jridu jiġu vverifikati, il-valuri referenzjarji tagħhom u l-metodi ta' evalwazzjoni li għandhom jintużaw. Id-dettalji ta' kuntatt tal-awtoritajiet kompetenti ġew aġġornati, b'mod partikolari sabiex jirriflettu l-bidla fl-arranġamenti tal-ispezzjoni. Klassi 1.6. Frott, ħxejjex u ċereali, friski jew ipproċessati "Olives noires de Nyons" huma żebbuġ li l-ħsad tagħhom iseħħ meta jimmaturaw. Il-kulur tagħhom ivajra mill-kannella "kulur libsa ta' patri" karatteristiku, jiġifieri minn kannella kemxejn skur li jisfuma fl-iswed. Huma ta' daqs medju għal kbir, għandhom bażi wiesa b'zokk imdeffes fil-fond u wiċċ għat-tond. L-għadma hija ta' daqs li jvajra minn kbir għal kbir ħafna, ta' forma ovali, usa' fil-bażi u b'ponta ppronunzjata. Il-laħma hija lixxa, niedja u tfuħ. Tinqala malajr minn mal-għadma. L-aromi huma tal-frott biż-żebbuġ misjur, ċikkulata, vanilja, ħaxix u/jew frott irqiq aħmar. Dawn l-aromi jiżviluppaw b'mod differenti skont il-metodu ta' tħejjija. Id-dijametru minimu taż-żebbuġ huwa 14-il mm. Iż-żebbuġ jiġi trattat permezz ta' wieħed minn dawn il-metodi li ġejjin: naturali: iż-żebbuġ jiġi ppreservat mingħajr addittivi, ħlief il-possibbiltà tal-klorur tas-sodju, f'kontenitur issiġillat b'mod ermetiku; fis-salmura: iż-żebbuġ jiġi ppreservat fis-salmura għal perjodu minimu ta' tliet xhur; immellaħ: iż-żebbuġ maqtugħ frisk jitniggeż u jitferrex il-melħ tal-baħar fuqu. Jiġi ppreżentat bil-pendunklu jew mingħajru. Jintuża biss il-frott matur tal-varjetà Tanche. Kull parti tal-proċess, mit-tkabbir taż-żebbuġ għall-ipproċessar tiegħu, irid iseħħ fi ħdan iż-żona ġeografika identifikata. Hija permessal-preżenza ta' żebbuġ ta' kwalità tajba ta' bejn 13 u 14-il mm sa limitu massimu ta' 5 % f'lottijiet ta' żebbuġ tat-tieni klassi. Jistgħu jiġu ppreżentati għall-bejgħ lottijiet magħmula mill-kombinament ta' gradi differenti. Apparti mill-informazzjoni mandatorja preskritta fir-regoli dwar it-tikkettar taż-żebbuġ, it-tikkettar ta' "Olives noires de Nyons" irid jinkludi: id-denominazzjoni "Olives noires de Nyons" u l-kliem "denominazzjoni protetta tal-oriġini" jew "DPO". Dawn id-dettalji jridu jkunu kollha jidhru f'daqqa ħdejn xulxin u fuq l-istess tikketta; is-simbolu tad-DPO tal-Unjoni Ewropea. Iridu jkunu f'tipa li hija ċara, leġibbli, indelibbli u kbira biżżejjed biex tidher ċara fuq l-isfond li fuqu se jiġu stampati, sabiex ikunu distinti b'mod ċar mit-test l-ieħor kollu u l-illustrazzjonijiet fuq it-tikketta. Iż-żona ġeografika tinsab: fit-Tramuntana ta' Mont Ventoux, fir-reġjun magħruf bħala "Préalpes sèches"; fin-Nofsinhar tal-għoljiet li jibqgħu sejrin sal-Alpi u għandhom altitudni ta' bejn 1 000 u 1 300 metru, fejn jipproteġu iż-żona mir-riħ prevalenti, li huwa l-Majjistral; Hija magħmula minn 53 muniċipalità tad-Dipartimenti ta' Drôme u Vaucluse: id-Dipartiment ta' Drôme: Il-kanton ta' Nyons kollu kemm hu, ħlief għall-muniċipalitajiet ta' Chaudebonne, Sainte-Jalle u Valouse; id-Dipartiment ta' Vaucluse: Il-kanton ta' Vaison-la-Romaine kollu kemm hu; u Il-pjantaġġun ta' Nyons u Baronnies li jipproduċi "Olives noires de Nyons" huwa l-pjantaġġun li jinsab l-iktar fit-Tramuntana ta' Franza, u li jinsab fuq l-44 parallel tat-Tramuntana. Iktar 'il fuq, it-temperaturi tal-ħarifa u tax-xitwa ma jippermettux lill-frott jimmatura kif suppost. Din iż-żona ġeografika tirrappreżenta l-limitu għall-għelejjel tal-Mediterran għaliex iż-żebbuġ huwa espost għar-riskju tas-silġ. Madankollu, il-pożizzjoni tagħha f'baċir naturali jipproteġi lis-siġar mir-riħ qawwi, jiġifieri l-Majjistral, u mill-kesħa. Nyons xi kultant issir referenza għaliha bħala "Petit Nice" minħabba l-ammont ta' dawl tax-xemx, 2 500 siegħa fis-sena, l-arja niexfa u ċara tagħha, u l-klima moderata tagħha. Mont Ventoux, il-"Ġgant ta' Provence", tissepara ż-żona tal-produzzjoni mill-baħar u taġixxi ta' barriera kontra x-xita qalila tan-Nofsinhar. Dan wassal biex iż-żona tkun magħrufa bħala "Préalpes sèches". Firxa ta' għoljiet ta' bejn l-1 000 u l-1 300 metru fl-altitudni twaqqaf ir-riħ tal-Majjistral prevalenti u tnaqqas l-intensità tiegħu. Il-klima hija Mediterranja, bi preċipitazzjoni baxxa. Il-medja annwali tal-ammont ta' xita fil-perjodu ta' bejn l-1961 sal-1990 kienet ta' 773 mm. Ix-xita tinżel l-iktar fil-ħarifa meta fil-maltempati tinżel terz tax-xita kollha. Is-sajf huwa xott u sħun. It-temperatura fix-xitwa hija relattivament baxxa b'riħ prevalenti mit-Tramuntana. Il-medja tat-temperatura minima hija 6,4 °C, fejn il-kesħa tidħol gradwalment matul ix-xitwa. Iż-żebbuġ ilu jiġi prodott fiż-żona ta' madwar Nyons sa mill-imgħoddi. Il-Feniċi u l-Griegi għallmu lill-popolazzjoni lokali li kienet tgħix max-xtut tal-Eygues kif jikkultivaw kemm il-vinji kif ukoll is-siġar taż-żebbuġ. Matul is-sekli, saru diversi referenzi għall-kummerċ fiż-żebbuġ u ż-żejt taż-żebbuġa f'din iż-żona. Il-produzzjoni tagħhom tifforma parti integrali tal-pajsaġġ u l-ħajja ekonomika tar-reġjun. L-aspetti mhux prevedibbli tal-produzzjoni taż-żebbuġ li ġew esperjenzati matul l-20 seklu, bħas-silġ tal-1956, ġiegħlu lill-produtturi jorganizzaw u jiddefendu l-patrimonju tagħhom. L-isforzi u l-perseveranza tagħhom wasslu għar-rikonoxximent ta' denominazzjoni tal-oriġini permezz ta' deċiżjoni mill-Qorti ta' Valence fl-24 ta' April 1968 u r-rikonoxximent ta' denominazzjoni tal-oriġini reġistrata permezz tad-digriet tal-10 ta' Jannar 1994. Il-produtturi lokali applikaw l-għarfien tekniku adattat għall-kundizzjonijiet naturali. Eżempju partikolari huwa l-għażla tagħhom ta' varjetà lokali, li hija partikolarment adattata sew għaż-żona: Tanche. Tanche hija varjetà li sservi żewġ skopijiet: tista' tintuża bħala żebbuġa tal-mejda kif ukoll biex isir iż-żejt taż-żebbuġa. Tradizzjonalment, il-produtturi kienu jżommu l-ikbar żebbuġ bħala żebbuġ tal-mejda. Iż-żebbuġ jiġi maħsud meta jkun immatura kompletament. Wara jiġu pproċessati mingħajr preservattivi jew addittivi, ħlief għall-melħ, billi jintuża wieħed mill-metodi tradizzjonali ta' tħejjija li ġejjin: naturali, fis-salmura jew imnixxfin fil-melħ. Il-preparazzjoni fis-salmura tinvolvi t-tqegħid taż-żebbuġ f'soluzzjoni li fija 10 % melħ fin għal iktar minn tliet xhur. Il-melħ jidħol fiż-żebbuġa permezz tal-proċess tal-ożmożi, u l-qrusa tiddissolva fl-ilma mielaħ. Matul l-istaġun tal-ħsad, iseħħ ukoll it-tnixxif taż-żebbuġ bil-melħ. Il-laħma taż-żebbuġ miġbur frisk titniggeż u jitferrex il-melħ fin fuqha. Dan jidħol fiż-żebbuġa mill-perforazzjonijiet. Iż-żebbuġ "inixxi", li tfisser li minnu joħroġ l-ilma u l-qrusa kollha li tinsab fiċ-ċelloli tiegħu. Wara ftit jiem, iż-żebbuġ ikun perfett biex jittiekel. Iż-żebbuġ naturali jitpoġġa f'kontenituri issiġillati b'mod ermetiku, mingħajr addittivi ħlief possibbilment il-klorur tas-sodju. Wara jseħħ proċess ħafif bil-mod ta' rtubija naturali. Skont it-tradizzjonijiet lokali, għall-ewwel żewġ metodi, wieħed jista' jżid werqa randa maż-żebbuġ matul it-tħejjija. Madankollu, din titneħħa qabel maż-żebbuġ jiġi offrut għall-bejgħ. "Olives noires de Nyons" jirriżulta minn varjetà unika, lokali, antika, adattata għall-kundizzjonijiet lokali. Din hija l-varjetà Tanche. Dan iż-żebbuġ jitħejja mingħajr preservattivi, billi jintuża żebbuġ li jinħasad meta jimmatura. Huma tipikament ta' kulur kannella, magħruf bħala kannella tal-libsa tal-patrijiet, li jista' jisfuma fl-iswed, b'apparenza imkemmxa li trid tkun preżenti fuq mill-inqas 60 % tal-frott. Il-laħma hija lixxa, niedja u tfuħ. Tinqala malajr minn mal-għadma. Skont il-metodu tat-tħejjija, l-aromi huma tal-frott biż-żebbuġ misjur, ċikkulata, vanilja, ħaxix u/jew frott irqiq aħmar. Il-produtturi fir-reġjuni ta' Nyons u Les Baronnies ilhom għal ħafna żmien jadattaw il-kultivazzjoni taż-żebbuġ tagħhom għall-kundizzjonijiet tal-klima. Dan kien jinvolvi t-tħawwil ta' varjetà li hija relattivament reżistenti għas-silġ moderat, u billi ngħażlu l-iktar eżemplari reżistenti minn din il-kultivar. Tanche hija l-varjetà tal-għażla tagħhom. Hija kkunsidrata endemika għaż-żoni ta' Nyons u Les Baronnies. Il-kundizzjonijiet ambjentali huma perfettament adattati għar-rekwiżiti tal-varjetà Tanche, li hija l-unika waħda użata fir-reġjun, apparti minn xi ftit siġar li jippollinaw. Is-siġar taż-żebbuġ Tanche fil-fatt għandhom bżonn xitwa kiesħa biex jiġi limitat it-tnissil alternat jew l-irregolaritajiet fil-produzzjoni. Huma wkoll sensittivi għar-riħ. L-eżistenza ta' eżemplari ħajjin antiki ħafna ta' din il-varjetà, fejn uħud għandhom 1 000 sena, hija evidenza tal-anteċedenza storika tagħhom u l-adattament għaż-żona. Barra minn hekk, ir-rekwiżiti speċifiċi ta' din il-varjetà waqqfuha milli testendi l-firxa tagħha lil hinn miż-żona ġeografika. Din il-varjetà taż-żebbuġ tista' tiġi maħsuda meta timmatura fiż-żona ġeografika grazzi għall-kundizzjonijiet partikolari tal-klima: arja niexfa, ilqugħ mir-riħ u temperaturi li jinżlu gradwalment. Meta ż-żebbuġ jimmatura, dan ikun parzjalment deidrat minħabba li jkun espost għall-ewwel effetti tal-kesħa. Dan iġiegħel l-apparenza ta' tikmix fin fuq il-ġilda, kif ukoll kontenut relattivament għoli ta' żejt. Barra minn hekk, il-qrusa naturali taż-żebbuġ tonqos b'mod konsiderevoli. Fil-fatt tista' titneħħa permezz ta' prattiki naturali u antiki, mingħajr l-użu ta' prodotti kimiċi jew preservattivi minbarra l-klorur tas-sodju, jiġifieri l-melħ tal-ikel. Dawn il-prattiki jokkorru f'Nyons bl-użu ta' tliet metodi tradizzjonali ta' tħejjija li jagħtu lill-"Olives noires de Nyons" il-karatteristiċi organolettiċi tagħhom. L-ispeċifiċità u l-oriġinalità kollha ta' "Olives noires de Nyons" ġejjin minn kundizzjonijiet naturali speċifiċi, marbuta mal-użu ta' varjetà lokali u l-għarfien tal-produtturi. Din iż-żebbuġa tal-mejda, l-ewwel waħda fi Franza li ħadet rikonoxximent b'denominazzjoni tal-oriġini reġistrata, tintuża fl-ispeċjalitajiet kulinari u tinsab fuq l-aqwa menus. Tissemma bħala parti mill-wirt kulinari tradizzjonali fl-inventarju tal-wirt kulinari ta' Franza, speċifikament fil-volum dwar ir-Reġjun tar-Rhône-Alpes ippubblikat mill-Conseil National des Arts Culinaires fl-1995.